5 O koya gona, au vakamasuti ira na qase ena kemuni maliwa, niu qase me vakataki ira, au ivakadinadina ni ka rarawa a sotava o Karisito, au vakaivotavota tale ga ena lagilagi ena qai vakatakilai mai:+2 Moni vakatawa na qelenisipi ni Kalou+ oni lesi moni karona, ni kua ni qarava ena voraki, ena yalo ga e vinakata ena mata ni Kalou,+ me kua ena yalokocokoco,+ ena yalo ga e marautaka,3 ni kua ni vakacolasau vei ira e taukeni ira na Kalou,+ moni nodra ivakaraitaki ga na qelenisipi.+4 Ena gauna e vakaraitaki mai kina na ivakatawa levu,+ ena qai soli vei kemuni na isala vakatui lagilagi e sega ni ca rawa.+5 Moni vakamalumalumu tale ga na cauravou vei ira na qase.+ Ia moni sulumaka kece na yalomalumalumu ena nomuni veimaliwai baleta ni cati ira na viavialevu na Kalou, ia e vakaraitaka nona loloma soli wale vei ira na yalomalumalumu.+6 O koya gona, moni vakamalumalumutaki kemuni ena liga kaukaua ni Kalou, ena qai vakacerecerei kemuni ena gauna lokuci,+7 moni biuta vua na nomuni lomaocaoca kece,+ ni kauaitaki kemuni o koya.+8 Moni yalomatua, ni yadra tiko.+ E veilakoyaki voli na kemuni meca, na Tevoro, me vaka na laione e tagi, e vakasaqara tiko e dua me tiloma.+9 Ia ni tudei ena nomuni vorati koya,+ me dei na nomuni vakabauta, ni oni kila ni veika rarawa vata ga qori era vakila tiko na tacimuni kece e vuravura.+10 Ia ni oni vakararawataki vakalekaleka, ena qai vakacavara na Kalou na nona vakarautaki kemuni, ni laurai na nona loloma soli wale ena ka kece e cakava, e kacivi kemuni tale ga ina nona lagilagi tawamudu+ ena vuku i Karisito. Ena vakataudeitaki kemuni,+ ena vakaukauataki kemuni,+ ena vakadeitaka na nomuni yavu.11 Me nona mada ga na kaukaua me tawamudu. Emeni.12 Ena veivuke i Silivenuse,*+ na tacida au okata me tamata yalodina, au vola yani vei kemuni e vica wale na ka me uqeti kemuni, me ivakadinadina dei tale ga ni qo dina na loloma soli wale ni Kalou vei kemuni moni tudei kina.13 E loloma yani na marama* e tiko mai Papiloni, e digitaki tale ga me vakataki kemuni, e loloma tale ga yani o Marika+ na luvequ.14 Ni veikidavaki ena iregu ni veilomani vakaveitacini.Me tiko mada ga kei kemuni kece na tisaipeli i Karisito na vakacegu.
fij_Latn